Helvetai

Helvetai – tauta, gyvenusi dabartinėje Šveicarijos teritorijoje. Antikos rašytojai manė, kad jie priklausė keltų gentims. Helvetų tautinė ir politinė organizacija nežinoma. Manoma, kad helvetai sudarė konfederaciją. Jie gyveno Šveicarijos plokščiakalnyje, kurį, pagal Julijų Cezarį (58 m. pr. m. e.), supo natūralios sienos – Ronos ir Reino upės, Ženevos ežeras ir Juros kalnai. Tuo metu helvetai nesutarė su Romos respublika. Cezaris daug apie juos rašo savo „Commentarii de Bello Gallico“, nes Galijos užkariavimą pradėjo nuo helvetų.

Kategorija:Senovės keltai
Kategorija:Šveicarijos istorija
Kategorija:Senovės Galijos tautos